Anexă nr.1 la H.C.L. nr.__________________

STUDIU DE OPORTUNITATE

privind stabilirea  modalităţii de delegare a gestiunii serviciului de salubrizare pentru activitatea de colectare a cadavrelor animalelor de pe domeniul public şi predarea acestora unităţilor de ecarisaj

1.Autoritate contractantă
Municipiul Timisoara
2. Obiectivul studiului
Prezentul studiu are ca obiectiv stabilirea modalităţii de delegare a gestiunii serviciului de salubrizare pentru activitatea de colectare a cadavrelor animalelor de pe domeniul public şi predarea acestora unităţilor de ecarisaj.
2. Cadrul legal
Acest studiu este realizat în conformitate cu prevederile art.30 alin.2 din Legea nr.51/2006 a serviciilor comunitare de utilităţi publice, actualizată şi a Legii nr.101/2006 a serviciului de salubrizare a localităţilor, actualizată.
3. Descrierea activităţilor de salubrizare in municipiul Timisoara

Serviciul public de salubrizare in municipiul Timisoara functioneaza si este organizat conform Regulamentului serviciului de salubrizare a municipiul Timisoara aprobat prin H.C.L nr.453/2007 cu modificarile si completarile ulterioare.

Regulamentul serviciului de salubrizare a municipiului Timisoara contine prevederi referitoare la organizarea si functionarea serviciilor de salubrizare, pentru urmatoarele activitati:

a) precolectarea, colectarea şi transportul deşeurilor municipale, inclusiv ale deşeurilor

toxice periculoase din deşeurile menajere, cu excepţia celor cu regim special;

b) sortarea deşeurilor municipale;

c) organizarea prelucrării, neutralizării şi valorificării materiale şi energetice a deşeurilor;

d) depozitarea controlată a deşeurilor municipale;

e) administrarea depozitului de deşeuri ;

f) măturatul, spălatul, stropirea şi întreţinerea căilor publice;

g) curăţarea şi transportul zăpezii de pe căile publice şi menţinerea în funcţiune a acestora pe timp de polei sau de îngheţ;

h) colectarea cadavrelor animalelor de pe domeniul public şi predarea acestora unităţilor de ecarisaj;

i) colectarea, transportul, depozitarea şi valorificarea deşeurilor voluminoase provenite

de la populaţie, instituţii publice şi operatori economici, neasimilabile celor menajere

(mobilier, deşeuri de echipamente electrice şi electronice etc.);

j) colectarea, transportul şi neutralizarea deşeurilor animaliere provenite din

gospodăriile populaţiei;
k) colectarea, transportul şi depozitarea deşeurilor rezultate din activităţi de construcţii

şi demolări;

l) dezinsecţia, dezinfecţia şi deratizarea.
4. Fundamentarea necesităţii şi oportunităţii concesionării serviciilor de salubrizare
 Prezentul Studiu de oportunitate are în vedere analiza situaţiei actuale şi a oportunităţii de delegare a serviciilor publice de salubrizare pentru activitatea de colectare a cadavrelor animalelor de pe domeniul public şi predarea acestora unităţilor de ecarisaj,  prin concesiune. 
Principalele cerinţe care se impun la realizarea studiului sunt:

    - respectarea cerinţelor din legislaţia privind protecţia mediului referitor la salubrizarea localităţilor;

     - necesitatea modernizării şi asigurării unor servicii publice de salubrizare eficiente şi de calitate;

     - îmbunătăţirea condiţiilor de viaţă ale populaţiei;
     - gestionarea serviciului de salubrizare pe criterii de transparenţă, competitivitate şi eficienţă;

    -  protecţia şi conservarea mediului înconjurător şi a sănătăţii populaţiei.
 Identificarea nevoilor de salubrizare

 Grupurile de interes

Grupurile interesate de realizarea serviciilor de salubrizare în municipiul Timisoara sunt:

a) Utilizatori/beneficiari ai serviciilor de salubrizare:

- casnici: persoane fizice si asociatii de propritari sau locatari, locuitori ai municipiului si  persoane care tranziteaza municipiul;

- agenţi economici care îşi desfăşoară activitatea pe teritoriul municipiului Timisoara;

- instituţii publice cu sedii sau filiale în municipiul Timisoara.

 b) Serviciul de salubrizare – are ca obiectiv realizarea unui serviciu de calitate de catre operator, scop în care efectuează controlul şi urmărirea activităţii de salubrizare efectuată de către operator.

c) Instituţii ale statului care au ca scop protejarea mediului înconjurător, a sănătăţii populaţiei:

Garda Nationala de Mediu, Agenţia pentru Protecţia Mediului Timis, Direcţia de Sănătate Publică Timis, Autoritatea Naţională de Reglementare pentru Serviciile Publice de Gospodărie Comunală- A.N.R.S.C.
Analiza nevoilor diferitelor grupuri interesate

În general deşeurile  se numără printre obiectivele recunoscute ca fiind  generatoare de impact şi de risc pentru mediu şi sănătatea publică.

Principalele forme de impact şi de risc determinate de deşeuri, în ordinea în care sunt percepute de populaţie, sunt:

· modificări de peisaj şi disconfort vizual;

· poluarea aerului;

Din aceste motive, grupurile interesate în realizarea activităţii de salubrizare în municipiul Timisoara au diverse nevoi, care vor fi analizate în cele ce urmează:

a) Utilizatorii serviciului de salubrizare:

- să nu le fie afectată sănătatea din cauza poluării aerului, apelor şi solului;

b) Municipiul Timisoara are ca obiective/nevoi:

- îmbunătăţirea condiţiilor de viaţă ale cetăţenilor prin promovarea calităţii şi eficienţei serviciilor de salubrizare;

- dezvoltarea durabilă a unor servicii care să asigure protecţia mediului înconjurător;

- organizarea serviciilor publice de salubrizare astfel încât să satisfacă nevoile populaţiei, ale instituţiilor publice şi ale agenţilor economici.

c)  Prestatorul de servicii de salubrizare:

- realizarea unui profit  mai mare în urma prestării serviciilor de salubrizare;

- prestarea serviciilor în condiţii de calitate;

d) Instituţii ale statului: Garda de Mediu, Agenţia de Protecţie a Mediului, Direcţia de Sănătate Publică, Autoritatea Naţională de Reglementare pentru Serviciile Publice de Gospodărire Comunală- A.N.R.S.C. sunt interesate de :

- îmbunătăţirea calităţii vieţii cetăţenilor prin menţinerea unui climat de igienă;

- protejarea mediului înconjurător;

- înlăturarea surselor de poluare a aerului, protecţia stării de sănătate a locuitorilor.
5. Motivaţia economico – financiară, socială şi de mediu
 Motive de ordin legislativ

Legislaţia în domeniul serviciilor publice de salubrizare este reprezentată de Legea 101/ 2006 a serviciului de salubrizare a localităţilor, actualizata, care stipulează că:

Art.6 alin. (1) ,,Autorităţile deliberative ale unitatilor administartiv-teritoriale au competenţe exclusive în ceea ce priveşte înfiinţarea, organizarea, gestionarea şi coordonarea serviciului de salubrizare a localităţilor, având următoarele atribuţii în domeniu:

e) delegarea serviciului de salubrizare pe criterii de transparenţă, competivitate şi eficienţă, precum şi exercitarea atribuţiilor de administrare asupra bunurilor aparţinând patrimoniului public sau privat al unităţilor administrativ teritoriale aferente infrastructurii serviciului;

n) sancţionarea operatorului, în cazul în care aceasta nu operează la parametri de eficienţă şi calitate la care s-a obligat ori nu respectă indicatorii de performanţă ai serviciului de salubrizare; 
o) monitorizarea şi exercitarea controlului cu privire la furnizarea/ prestarea serviciului de salubrizare.”

Potrivit art.11 alin. (3) din Legea nr. 101/2006 a serviciului de salubrizare a localităţilor, actualizată :


(3),, Indiferent de modalitatea de gestiune adoptată, activităţile specifice serviciului de salubrizare se organizează şi se desfăşoară pe baza unui regulament al serviciului şi a unui caiet de sarcini, aprobate prin hotărâri ale autorităţilor deliberative ale unităţilor administrativ-teritoriale sau ale asociaţiei de dezvoltare intercomunitară, după caz, întocmite în conformitate cu regulamentul-cadru al serviciului de salubrizare şi caietul se sarcini-cadru elaborate şi apobate de A.N.R.S.C., prin ordin al preşedintelui acesteia.
Conform art. 2 lit.e) din Legea nr.51/2006 a serviciilor comunitare de utilităţi publice, actualizată, prin delegarea gestiunii  unui serviciu de utilităţi publice se înţelege ,,... acţiunea prin care o unitate administrativ teritorială atribuie unuia sau mai multori operatori titulari de licenţă, în condiţiile prezentei legi, furnizarea/prestarea unui serviciu ori a unei activităţi din sfera serviciilor de utilităţi publice a cărui/ cărei răspundere o are. Delegarea gestiunii unui serviciu/unei activităţi de utilităţi publice implică operarea propriu-zisă a serviciului/activităţii, concesionarea sistemului de utilităţi publice aferent serviciului/activităţii delegat/delegate, precum şi dreptul şi obligaţia operatorului de a administra şi exploata sistemul de utilităţi publice respectiv...” .

Art.23  al Legii 51/2006: 

,,(1) Gestiunea serviciilor de utilităţi publice reprezintă modalitatea de organizare, funcţionare şi administrare a serviciilor de utilităţi publice în scopul furnizării/ prestării acestora în condiţiile stabilite de autorităţile administraţiei publice locale.

(2) Gestiunea serviciilor de utilităţi publice se organizează şi se realizează în următoarele modalităţi:

a) gestiune directă,

b) gestiune delegată...”
Potrivit art.30 alin.(1) al aceleiaşi legi:

(1),,Gestiunea delegată este modalitatea de gestiune în care autorităţile deliberative ale unităţilor administrativ-teritoriale ori, după caz, asociaţiile de dezvoltare intercomunitară cu obiect de activitate serviciile de utilităţi publice, în numele şi pe seama unităţilor administrativ-teritoriale membre, atribuie unuia sau mai multori operatori toate ori numai o parte din competenţele şi responsabilităţile proprii privind furnizarea/prestarea serviciilor de utilităţi publice, pe baza unui contract, denumit în continuare contract de delegare a gestiunii.”...

O condiţie importantă impusă de prevederile Legii nr.51/2006 a serviciilor comunitare de utilităţi publice, actualizata şi de cele ale Legii nr.101/2006 a serviciului de salubrizare a localităţilor, actualizata, este aceea că, serviciile de utilităţi publice să fie furnizate/prestate prin intermediul unor operatori.

Contractul de delegare a gestiunii serviciilor de utilitati publice poate fi:

-contract de concesiune,

-contract de parteneriat public privat
Motive de ordin economico-financiar
Municipiul Timişoara are ca obiectiv economic următoarele:  

-cheltuirea eficientă a banului public;

-asigurarea unor venituri suplimentare la bugetul local din încasarea redevenţei;

-apărarea sănătăţii publice;

-realizarea unui raport calitate/preţ cât mai bun pentru perioada de derulare a contractului de delegare de gestiune şi un echilibru între riscurile şi beneficiile asumate prin contract;

-structura şi nivelul tarifelor practicate de operator vor reflecta costul efectiv al prestaţiei şi vor fi în conformitate cu prevederile legale.

Motive legate de protectia mediului

 
Pe perioada derulării contractului de delegare operatorul va respecta condiţiile de mediu prevăzute de regulamentele legale în vigoare. 

Operatorul răspunde de activitatea prestată în faţa organelor abilitate şi are obligaţia de a lua măsurile necesare protejării mediului pe toată perioada derulării contractului.

Motive de ordin social

- prin creşterea nivelului calitativ al serviciilor comunitatea va beneficia de o îmbunătăţire a calităţii mediului şi implicit a nivelului de sănătate.
 Beneficiile delegării

- realizarea delegării gestiunii, prin concesiune, a serviciului de salubrizare pentru activitatea de colectarea cadvrelor animalelor de pe domeniul public si predarea acestora unitatilor de ecarisaj, va oferi garanţii:

· pentru operator – prin posibilitatea recuperării investiţiilor pe durata contractului de concesiune,

· pentru municipiul Timişoara – care: 


a)  va impune şi urmări realizarea unor indicatori de performanţă a concesionarului;


b) va obţine redevenţa ca venituri suplimentare la bugetul local;

      c) va urmări respectarea Regulamentului serviciului de salubrizare a municipiului Timişoara aprobat prin Horărârea nr.453/2007 modificată şi completată prin HCL nr.299/2012.

6.Investiţii 

Municipiul Timişoara nu dispune  de dotări tehnice specifice şi nici de personal specializat pentru asigurarea acestui serviciu public de salubrizare la standardele cerute de legislaţia specifică în domeniu.
7.Fundamentarea tarifelor


Ordinul Preşedintelui A.N.S.C.R. nr. 109/2007 privind aprobarea Normelor metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor.

8.Indicatori de performanţă
Indicatorii minimi de performanţă sunt stabiliţi în Regulamentul serviciului de salubrizare a Municipiului TimiŞoara aprobat prin H.C.L.nr.453/2007 cu modificarile si completarile ulterioare.
Prezentul Studiu propune indicatorii de performanţă ai servciului care să fie prevazuţi în contractul de delegare pentru activitatea de colectarea cadavrelor animalelor de pe domeniul public şi predarea acestora unităţilor de ecarisaj încredintaţă spre administrare operatorului.
9. Procedura  de delegare


Delegarea gestiunii serviciului public de salubrizare se efectuează în condiţiile prevăzute de :
· Legea 51/2006- Legea serviciilor comunitare de utilităţi publice, actualizată;

· Legea 101/2006- Legea serviciului de salubrizare a localităţilor, actualizată.
Activitatea pentru care se deleagă serviciul are impact asupra mediului şi asupra sănătăţii şi calităţii vieţii oamenilor.

Prin lege, Primăria Municipiul Timişoara are obligaţia de a asigura desfăşurarea, în condiţii optime, a acestei activităţi, prin organizarea, urmărirea derulării şi monitorizării ei.

Date fiind motivele de ordin economic, financiar, social şi legate de protecţia mediului  au fost prezentate interesele principalelor grupuri de interese, se impune delegarea prin concesiune a acestei activitati.
Se va respecta procedura de achizitie publica prevazuta de legislatie in materie.
10.Modalitatea de acordare a concesiunii
Contractul de delegare a gestiunii activităţii de colectarea cadavrelor animalelor de pe domeniul public şi predarea acestora unităţilor de ecarisaj, se atribuie prin concesiune unui operator ce va prezenta copia de pe licenţa A.N.R.S.C. prin care dovedeşte  că este atestat de autoritatea competenta.
Indicatorii de performanta vor fi anexă la contract.

Operatorul poate oferi şi alte condiţii preconizate a fi favorabile unei bune desfăşurări a activităţii de colectare a cadavrelor animalelor de pe domeniul public şi predarea acestora unităţilor de ecarisaj.

11.Durata contractului de delegare

În urma studiului realizat propunem ca durata contractului pentru delegarea activităţii de colectare a cadavrelor animalelor de pe domeniul public şi predarea acestora unităţilor de ecarisaj să fie cuprinsă între 3 si 5 ani cu posibilitate de prelungire, prin act adiţional, în conformitate cu prevederile legale în vigoare. Prelungirea  se va face cu aprobarea prealabilă a Consiliului Local al Municipiului Timisoara.


Menţionăm că perioada de concesionare influenţează direct tarifele în funcţie de amortizarea investiţiilor.

12.Dispozitii finale
Rezultatele Studiului de Oportunitate privind decizia de concesionare  justifică necesitatea  şi oportunitatea concesiunii şi demonstrează faptul că:

-proiectul propus este realizabil,

-proiectul răspunde cerinţelor  autorităţii administraţiei publice,

-alternativa de a concesiona această activitate este cea mai avantajoasă.

